|  |
| --- |
| **PRAVILNIK**  **O PODSTICAJIMA ZA INVESTICIJE U PRERADU I MARKETING POLJOPRIVREDNIH I PREHRAMBENIH PROIZVODA U SEKTORU PROIZVODNJE VINA**  *("Sl. glasnik RS", br. 87/2020)* |

I UVODNE ODREDBE

**Član 1**

Ovim pravilnikom bliže se propisuju vrste podsticaja za investicije u preradu i marketing poljoprivrednih i prehrambenih proizvoda u sektoru proizvodnje vina (u daljem tekstu: podsticaji), uslovi, način ostvarivanja prava na podsticaje, obrazac zahteva za ostvarivanje prava na podsticaje, kao i maksimalni iznosi podsticaja po korisniku i po vrsti pojedine mere.

**Član 2**

Pojedini izrazi upotrebljeni u ovom pravilniku imaju sledeća značenja:

1) *ruralno područje* jeste teritorija ostalih naseljenih mesta, osim teritorije gradskih naseljenih mesta u skladu sa propisima kojima se uređuju prostorne jedinice i nomenklatura statističkih teritorijalnih jedinica, a koji su dati u Prilogu 1 - Spisak gradskih naseljenih mesta, koji je odštampan uz ovaj pravilnik i čini njegov sastavni deo;

2) *povezana lica* jesu nosilac i članovi porodičnog poljoprivrednog gazdinstva, supružnici, vanbračni partneri, krvni srodnici u pravoj liniji, krvni srodnici u pobočnoj liniji zaključno sa trećim stepenom srodstva, srodnici po tazbini do drugog stepena srodstva, usvojilac i usvojenik, lica između kojih je izvršen prenos upravljačkih prava i lica koja su povezana u smislu zakona kojim se uređuje porez na dobit pravnih lica;

3) *izgradnja* jeste građenje, rekonstrukcija, dogradnja, adaptacija i sanacija, u skladu sa zakonom kojim se uređuje planiranje i izgradnja;

4) *realizacija investicije* jeste izvršenje svih radnji vezanih za izgradnju i nabavku predmeta prihvatljive investicije, i to: zaključenje ugovora o građenju, promet robe i usluga, izdavanje dokumenata koji prate robu, preuzimanje robe, prijem radova, isplata cene u potpunosti, kao i stavljanje investicije u funkciju u skladu sa namenom;

5) *vinarija* jeste objekat, prostorija i prostor, koji su u funkciji obavljanja proizvodnje šire, vina i drugih proizvoda od grožđa, šire, kljuka, i vina koje se koriste u proizvodnji vina i sastoji se od proizvodnog kruga i pomoćnog kruga u skladu sa posebnim propisom kojim se uređuju bliži uslovi u pogledu objekata, prostorija, tehničkih uslova, opreme, sudova i uređaja, kao i stručnog kadra koje mora da ispunjava proizvođač šire, vina i drugih proizvoda od grožđa, šire, kljuka i vina koji se koriste u proizvodnji vina;

6) *tehničko-tehnološki projekat vinarije* jeste projekat tehnoloških procesa u vinariji koja je predmet zahteva za ostvarivanje prava na podsticaje, koji je u skladu sa pravilima struke izradio i overio odgovorni projektant sa oznakom licence PoP 11-02 koja obuhvata i licencu broj 377, u skladu sa posebnim propisom kojim se uređuje polaganje stručnog ispita u oblasti prostornog i urbanističkog planiranja, izrade tehničke dokumentacije, građenja i energetske efikasnosti, kao i licence za odgovorna lica i Registar licenciranih inženjera, arhitekata i prostornih planera;

7) *tehnička dokumentacija za izgradnju objekta vinarije* jeste skup projekata koji se izrađuju radi: utvrđivanja koncepta objekta, razrade uslova, načina izgradnje objekta i za potrebe održavanja objekta, u skladu sa zakonom kojim se uređuje planiranje i izgradnja;

8) *opšti trošak* jeste izdatak za pripremu projekta i izradu tehničke dokumentacije za izgradnju objekta vinarije, u skladu sa zakonom kojim se uređuje planiranje i izgradnja, kao i za izradu tehničko-tehnološkog projekta vinarije u skladu sa ovim pravilnikom, koji je dat u Prilogu 2 - Lista prihvatljivih investicija i troškova u sektoru proizvodnje vina (u daljem tekstu: Prilog 2), koji je odštampan uz ovaj pravilnik i čini njegov sastavni deo;

9) *nova oprema, uređaj i mašina* jeste oprema, uređaj, odnosno mašina u funkciji obavljanja proizvodnje šire, vina i drugih proizvoda od grožđa, šire, kljuka, i vina koje se koriste u proizvodnji vina, proizvedena najkasnije pet godina pre godine u kojoj se podnosi zahtev za ostvarivanje prava na podsticaje i koja se prvi put stavlja u upotrebu;

10) *predračun* jeste profaktura, predugovor, ponuda ili druga vrsta predračuna koja sadrži: naziv i sedište dobavljača, odnosno izvođača radova; datum izdavanja predračuna; naziv proizvođača, godinu proizvodnje i tip, odnosno model opreme, uređaja ili mašine, odnosno predmer i predračun radova na izgradnji objekta; ukupnu vrednost predmeta investicije; podatke o porezu na dodatu vrednost; način i rok isporuke, odnosno izvođenja radova; kao i druge podatke koji se odnose investiciju koja je predmet zahteva za ostvarivanje prava na podsticaje.

II PRIHVATLJIVE INVESTICIJE I TROŠKOVI

**Član 3**

Predmet podsticaja u skladu sa ovim pravilnikom jesu prihvatljive investicije i troškovi u sektoru proizvodnje vina koji se odnose na izgradnju objekata vinarije, opšti trošak i/ili kupovinu nove opreme, uređaja i mašina, u funkciji proizvodnje vina, koji su dati u Prilogu 2 ovog pravilnika.

Troškovi iz stava 1. ovog člana koji se odnose na građenje i/ili dogradnju objekta vinarije smatraju se prihvatljivim do iznosa od 60.000 dinara po kvadratnom metru predmetnog objekta, a troškovi koji se odnose na rekonstrukciju, adaptaciju i sanaciju postojećeg objekta smatraju se prihvatljivim do iznosa od 35.000 dinara po kvadratnom metru predmetnog objekta.

Troškovi iz st. 1. i 2. ovog člana, koji se odnose na izgradnju objekta vinarije prihvatljivi su do ukupno 1.000 m² bruto građevinske površine objekata, a troškovi izgradnje degustacione sale prihvatljivi su do 30% ukupne površine ovih objekata.

Pravo na podsticaje može se ostvariti za prihvatljive investicije i troškove iz st. 1-3. ovog člana, koji su u potpunosti realizovani u periodu od 1. septembra prethodne godine u odnosu na godinu u kojoj se podnosi zahtev za ostvarivanje prava na podsticaje, kao i za one koji budu realizovani pod uslovima, na način i u roku određenim rešenjem kojim se korisniku podsticaja odobrava realizacija prihvatljivih investicija i troškova, a za opšte troškove pravo na podsticaje može se ostvariti ako su realizovani i u periodu od 1. januara 2018. godine, pa do isteka roka određenog rešenjem kojim se korisniku podsticaja odobrava realizacija prihvatljivih investicija i troškova.

**Član 4**

Podsticajima se ne nadoknađuju:

1) porezi, uključujući i porez na dodatu vrednost;

2) carinske, uvozne i ostale administrativne takse, kao i naknada za potrebne saglasnosti od državnih institucija i javnih preduzeća;

3) troškovi bankarske provizije, troškovi jemstva i slično;

4) troškovi prevoza, montaže i drugi operativni troškovi;

5) troškovi kupovine, odnosno zakupa zemljišta i objekata;

6) troškovi kupovine polovne opreme, uređaja, mašina i materijala;

7) doprinos u naturi (sopstveni rad i materijal);

8) nabavka predmetne investicije iz Priloga 2 ovog pravilnika putem lizinga, cesije, kompenzacije, asignacije ili na drugi način koji predstavlja gašenje obaveze putem prebijanja dugova;

9) troškovi po osnovu ugovora sa nadzornim organom;

10) troškovi koji ne odgovaraju predračunu radova iz projekta, nerealne količine materijala, naknadni i nepredviđeni troškovi radova.

III USLOVI ZA OSTVARIVANJE PRAVA NA PODSTICAJE

**Član 5**

Pravo na podsticaje ostvaruju lica koja su upisana u Registar poljoprivrednih gazdinstava (u daljem tekstu: Registar) i nalaze se u aktivnom statusu, i to:

1) preduzetnik;

2) privredno društvo;

3) zemljoradnička zadruga koja ima najmanje pet članova zadruge koji su upisani u Registar kao nosioci ili članovi pet različitih komercijalnih porodičnih poljoprivrednih gazdinstava u aktivnom statusu;

4) zadužbina registrovana u skladu sa zakonom kojim se uređuju zadužbine i fondacije.

Lice iz stava 1. ovog člana može da ostvari pravo na podsticaje ako je upisano u Registar privrednih subjekata, odnosno Registar zadužbina i fondacija i ako u Agenciji za privredne registre:

1) nije registrovano da mu je izrečena pravosnažna sudska ili upravna mera zabrane obavljanja delatnosti;

2) nije registrovano da je osuđivano zbog privrednog prestupa;

3) nije registrovan postupak likvidacije ili stečaja, niti je prestao da postoji usled sudske ili odluke drugog organa sa obavezujućom snagom.

Privredno društvo i zemljoradnička zadruga, pored uslova iz stava 2. ovog člana ostvaruje pravo na podsticaje i ako je razvrstano u mikro ili malo pravno lice, u skladu sa zakonom kojim se uređuje računovodstvo.

Zadužbina pored uslova iz stava 2. ovog člana ostvaruje pravo na podsticaje i ako delatnost proizvodnje i stavljanja u promet vina obavlja kao sporednu delatnost predviđenu statutom, u skladu sa zakonom kojim se uređuju zadužbine i fondacije.

**Član 6**

Lice iz člana 5. ovog pravilnika ostvaruje pravo na podsticaje, ako:

1) u Registru ima upisano grožđe vinskih sorti u skladu sa šifarnikom biljne proizvodnje koji je sastavni deo propisa kojim se uređuje registar poljoprivrednih gazdinstava;

2) je proizvođač grožđa upisan u Vinogradarski registar u skladu sa zakonom kojim se uređuje vino;

3) je član udruženja proizvođača grožđa i vina sa oznakom geografskog porekla, koje ima izrađen elaborat na osnovu kojeg se ustanovljava oznaka geografskog porekla, odnosno priznaju oznake za vina sa geografskim poreklom, u skladu sa posebnim propisom kojim se uređuju uslovi za priznavanje, postupak priznavanja oznaka za mirna vina i neka specijalna vina sa geografskim poreklom, kao i način proizvodnje i obeležavanja mirnih vina i nekih specijalnih vina sa geografskim poreklom, za vinogradarski rejon u kome se nalaze parcele pod grožđem iz tač. 1) i 2) ovog stava, odnosno ako je član nacionalne asocijacije udruženja proizvođača grožđa i vina sa oznakom geografskog porekla, ako za vinogradarski rejon u kome se nalaze parcele pod grožđem iz tač. 1) i 2) ovog stava nije registrovano udruženje proizvođača grožđa i vina sa oznakom geografskog porekla;

4) ima tehničko-tehnološki projekat vinarije koji sadrži i utvrđeni ukupni maksimalni godišnji kapacitet proizvodnje vina, za investicije čija vrednost prelazi 3.000.000 dinara;

5) se vinarija koja je predmet zahteva za ostvarivanje prava na podsticaje nalazi u ruralnom području, u skladu sa ovim pravilnikom;

6) ukupni maksimalni godišnji kapacitet proizvodnje vina podnosioca zahteva za ostvarivanje prava na podsticaje ne prelazi 20.000 litara;

7) nema evidentiranih dospelih neizmirenih dugovanja prema ministarstvu nadležnom za poslove poljoprivrede (u daljem tekstu: ministarstvo), po osnovu ranije ostvarenih podsticaja, subvencija i kredita;

8) je izmirilo dospele obaveze po osnovu javnih prihoda;

9) realizacija investicije koja je predmet zahteva za ostvarivanje prava na podsticaje, nije započeta pre 1. septembra prethodne godine u odnosu na godinu u kojoj se podnosi zahtev, odnosno ako realizacija opšteg troška koji je predmet zahteva nije započeta pre 1. januara 2018. godine;

10) dobavljač, odnosno izvođač radova i podnosilac zahteva za ostvarivanje prava na podsticaje ne predstavljaju povezana lica;

11) za investiciju koja je predmet zahteva za ostvarivanje prava na podsticaje, ne koristi podsticaje po nekom drugom osnovu (subvencije, podsticaji, donacije), odnosno ako ista investicija nije predmet drugog postupka za korišćenje podsticaja, osim podsticaja u skladu sa posebnim propisom kojim se uređuje kreditna podrška registrovanim poljoprivrednim gazdinstvima.

Lice koje ispunjava uslove iz stava 1. ovog člana ostvaruje pravo na podsticaje za prihvatljive investicije koje nisu realizovane do dana podnošenja zahteva za ostvarivanje prava na podsticaje i ako:

1) ima predračun za nabavku nove opreme, uređaja i mašina u funkciji proizvodnje vina, odnosno nabavku materijala i izvođenje radova na objektu vinarije, odnosno opšti trošak, u skladu sa tehničko-tehnološkim projektom vinarije iz stava 1. tačka 4) ovog člana;

2) je katastarska parcela na kojoj se gradi novi objekat vinarije u vlasništvu podnosioca zahteva za ostvarivanje prava na podsticaje, odnosno ako je postojeći objekat vinarije na kome se vrši rekonstrukcija, dogradnja, adaptacija i sanacija, u vlasništvu podnosioca zahteva za ostvarivanje prava na podsticaje;

3) za objekat vinarije koji je predmet investicije u izgradnju ima projekat za građevinsku dozvolu i/ili projekat za izvođenje radova, sa predmerom i predračunom radova kao i građevinsku dozvolu, odnosno rešenje za izvođenje radova u skladu sa zakonom kojim se uređuje planiranje i izgradnja, odnosno u skladu sa zakonom kojim se uređuje ozakonjenje objekata;

4) za investicije u nabavku nove opreme, uređaja i mašina u funkciji proizvodnje vina koristi objekat vinarije po osnovu prava svojine ili po osnovu prava zakupa, odnosno prava korišćenja od najmanje deset godina počev od kalendarske godine u kojoj se podnosi zahtev za ostvarivanje prava na podsticaje, s tim da ako objekat vinarije koristi po osnovu prava zakupa, odnosno korišćenja isti nema upisane druge terete, osim predmetnog zakupa, odnosno prava korišćenja;

5) prihvatljive investicije i troškove realizuje pod uslovima, na način i u roku određenim rešenjem kojim se odobrava korišćenje podsticaja i u tom roku ministarstvu - Upravi za agrarna plaćanja (u daljem tekstu: Uprava) dostavi propisanu dokumentaciju kojom se dokazuje realizacija investicije;

6) se u roku određenim rešenjem kojim se odobrava korišćenje podsticaja upiše u Vinarski registar, u skladu sa zakonom kojim se uređuje vino.

Lice koje ispunjava uslove iz stava 1. ovog člana ostvaruje pravo na podsticaje za prihvatljive investicije koje su u potpunosti realizovane do dana podnošenja zahteva za ostvarivanje prava na podsticaje, i ako:

1) je upisano u Vinarski registar, u skladu sa zakonom kojim se uređuje vino;

2) je izgrađeni objekat vinarije koji je predmet zahteva za ostvarivanje prava na podsticaje u vlasništvu podnosioca zahteva;

3) za investicije u nabavku nove opreme, uređaja i mašina u funkciji proizvodnje vina koristi objekat vinarije po osnovu prava svojine ili po osnovu prava zakupa, odnosno prava korišćenja od najmanje deset godina počev od kalendarske godine u kojoj se podnosi zahtev za ostvarivanje prava na podsticaje, s tim da ako objekat vinarije koristi po osnovu prava zakupa, odnosno korišćenja objekat vinarije nema upisane druge terete, osim predmetnog zakupa, odnosno prava korišćenja;

4) ima upotrebnu dozvolu za izgrađen objekat vinarije koji je predmet zahteva za ostvarivanje prava na podsticaje, u skladu sa zakonom kojim se uređuje planiranje i izgradnja, odnosno u skladu sa zakonom kojim se uređuje ozakonjenje objekata;

5) je realizovana prihvatljiva investicija koja je predmet zahteva za ostvarivanje prava na podsticaje stavljena u funkciju proizvodnje vina u objektu vinarije u skladu sa ovim pravilnikom.

IV NAČIN OSTVARIVANJA PRAVA NA PODSTICAJE

**Član 7**

Uprava raspisuje javni poziv za podnošenje zahteva za ostvarivanje prava na podsticaje (u daljem tekstu: javni poziv), koji se objavljuje na oglasnoj tabli Uprave, kao i na zvaničnoj internet stranici ministarstva, odnosno na zvaničnoj internet stranici Uprave, za svaku kalendarsku godinu.

Javni poziv iz stava 1. ovog člana sadrži podatke o: licima koja ostvaruju pravo na podsticaje, uslovima i načinu ostvarivanja prava na podsticaje, obrascu zahteva, kao i o maksimalnim iznosima podsticaja po korisniku podsticaja i po pojedinoj vrsti podsticaja, u skladu sa ovim pravilnikom, visini ukupnih raspoloživih sredstava po javnom pozivu, rokovima za podnošenje zahteva i dokumentaciji koja se podnosi uz zahtev, kao i druge podatke potrebne za sprovođenje javnog poziva.

Uprava opredeljuje sredstva po jednom javnom pozivu u okviru raspoloživih sredstava za ovu namenu opredeljenih posebnim propisom kojim se uređuje raspodela podsticaja u poljoprivredi i ruralnom razvoju.

Uprava može raspisati jedan ili više javnih poziva za kalendarsku godinu, u skladu sa stavom 3. ovog člana.

**Član 8**

Postupak za ostvarivanje prava na podsticaje pokreće se po zahtevu lica iz člana 5. ovog pravilnika, a koje ispunjava uslove iz člana 6. ovog pravilnika.

Zahtev za ostvarivanje prava na podsticaje podnosi se Upravi u roku određenom javnim pozivom iz člana 7. ovog pravilnika, na Obrascu 1 - Zahtev za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje vina za \_\_\_\_\_ godinu, koji je odštampan uz ovaj pravilnik i čini njegov sastavni deo (u daljem tekstu: zahtev za ostvarivanje prava na podsticaje).

Lice iz stava 1. ovog člana može podneti samo jedan zahtev za ostvarivanje prava na podsticaje po jednom javnom pozivu, koji može obuhvatiti jedan ili više podsticaja, odnosno jednu ili više investicija u okviru odgovarajuće vrste podsticaja.

**Član 9**

Uz zahtev iz člana 8. ovog pravilnika dostavlja se sledeća dokumentacija:

1) potvrde Agencije za privredne registre da podnosiocu zahteva za ostvarivanje prava na podsticaje:

(1) nije registrovano da mu je izrečena pravosnažna sudska ili upravna mera zabrane obavljanja delatnosti,

(2) nije registrovano da je osuđivan zbog privrednog prestupa,

(3) nije registrovan postupak likvidacije ili stečaja, niti je prestao da postoji usled sudske ili odluke drugog organa sa obavezujućom snagom;

2) popunjen i potpisan Obrazac 2 - Tabela članova zadruge, koji je odštampan uz ovaj pravilnik i čini njegov sastavni deo, ako je podnosilac zahteva za ostvarivanje prava na podsticaje zemljoradnička zadruga;

3) kopija statuta zadužbine u kome je predviđeno da zadužbina obavlja delatnost proizvodnje i stavljanja u promet vina kao sporednu delatnost, ako je podnosilac zahteva za ostvarivanje prava na podsticaje zadužbina;

4) kopija rešenja o upisu podnosioca zahteva u Vinogradarski registar u skladu sa zakonom kojim se uređuju vino;

5) potvrda o članstvu podnosioca zahteva za ostvarivanje prava na podsticaje u udruženju proizvođača grožđa i vina sa oznakom geografskog porekla, osnovanom za vinogradarski rejon u kome se nalaze parcele pod grožđem podnosioca zahteva, odnosno potvrda o članstvu podnosica zahteva u nacionalnoj asocijaciji udruženja proizvođača grožđa i vina sa oznakom geografskog porekla, ako za vinogradarski rejon u kome se nalaze parcele pod grožđem podnosioca zahteva nije osnovano posebno udruženje proizvođača grožđa i vina sa oznakom geografskog porekla;

6) tehničko-tehnološki projekat vinarije koji sadrži i utvrđeni ukupni maksimalni godišnji kapacitet proizvodnje vina, za investicije čija vrednost prelazi 3.000.000 dinara;

7) uverenje o izmirenim dospelim obavezama po osnovu javnih prihoda, izdato od strane nadležne poreske uprave;

8) uverenje o izmirenim dospelim obavezama po osnovu javnih prihoda, izdato od strane nadležnog organa jedinice lokalne samouprave;

9) potvrda nadležnog organa jedinice lokalne samouprave prema mestu sedišta podnosioca zahteva, kao i prema mestu gde se nalazi objekat vinarije koji je predmet zahteva za ostvarivanje prava na podsticaje, da podnosilac zahteva za predmetnu investiciju ne koristi podsticaje po nekom drugom osnovu (subvencije, podsticaji, donacije), odnosno da ista investicija nije predmet drugog postupka za korišćenje podsticaja;

10) potvrda nadležnog pokrajinskog organa da podnosilac zahteva za predmetnu investiciju ne koristi podsticaje po nekom drugom osnovu (subvencije, podsticaji, donacije), odnosno da ista investicija nije predmet drugog postupka za korišćenje podsticaja, ako podnosilac zahteva ima sedište na teritoriji autonomne pokrajine, kao i ako se objekat vinarije koji je predmet zahteva za ostvarivanje prava na podsticaje nalazi na teritoriji autonomne pokrajine.

Pored dokumentacije iz stava 1. ovog člana, uz zahtev za ostvarivanje prava na podsticaje za prihvatljive investicije koje nisu realizovane do dana podnošenja zahteva za ostvarivanje prava na podsticaje, dostavlja se i sledeća dokumentacija:

1) predračun za nabavku nove opreme, uređaja i mašina u funkciji proizvodnje vina, odnosno za nabavku materijala i izvođenje radova na objektu vinarije, odnosno za opšti trošak, iz Priloga 2 ovog pravilnika, u skladu sa tehničko-tehnološkim projektom vinarije iz stava 1. tačka 6) ovog člana, ne stariji od 1. septembra prethodne godine u odnosu na godinu u kojoj se podnosi zahtev za ostvarivanje prava na podsticaje, odnosno ne stariji od 1. januara 2018. godine za opšti trošak;

2) prepis lista nepokretnosti odnosno prepis posedovnog lista ako nije uspostavljen novi operat, odnosno izvod iz zemljišnih knjiga ako nije uspostavljen katastar nepokretnosti (u daljem tekstu: izvod iz katastra nepokretnosti), za katastarsku parcelu na kojoj se gradi novi objekat vinarije u vlasništvu podnosioca zahteva za ostvarivanje prava na podsticaje, odnosno za postojeći objekat vinarije na kome se vrši rekonstrukcija, dogradnja, adaptacija i sanacija, odnosno koji se oprema, u vlasništvu podnosioca zahteva za ostvarivanje prava na podsticaje;

3) projekat za građevinsku dozvolu i/ili projekat za izvođenje radova, sa predmerom i predračunom radova, za investiciju u izgradnju objekta vinarije;

4) građevinska dozvola, odnosno rešenje za izvođenje radova u skladu sa zakonom kojim se uređuje planiranje i izgradnja, odnosno u skladu sa zakonom kojim se uređuje ozakonjenje objekata, za investiciju u izgradnju objekta vinarije;

5) ugovor o zakupu, odnosno ustupanju na korišćenje bez naknade, objekta vinarije u kojem se realizuje investicija u nabavku nove opreme, uređaja i mašina u funkciji proizvodnje vina, overen od strane nadležnog organa, ako podnosilac zahteva koristi objekat vinarije na osnovu prava zakupa, odnosno korišćenja bez naknade;

6) izvod iz katastra nepokretnosti za zakupodavca, odnosno davaoca na korišćenje, ako podnosilac zahteva koristi objekat vinarije u kojem se realizuje investicija u nabavku nove opreme, uređaja i mašina, na osnovu prava zakupa, odnosno ustupanja na korišćenje bez naknade, sa upisanim ugovorom o zakupu, odnosno korišćenju objekta u korist podnosioca zahteva kao jedinim teretom na predmetnoj nepokretnosti.

Pored dokumentacije iz stava 1. ovog člana, uz zahtev za ostvarivanje prava na podsticaje za prihvatljive investicije koje su u potpunosti realizovane do dana podnošenja zahteva za ostvarivanje prava na podsticaje, dostavlja se i sledeća dokumentacija:

1) kopija rešenja o upisu podnosioca zahteva u Vinarski registar, u skladu sa zakonom kojim se uređuje vino;

2) izvod iz katastra nepokretnosti za izgrađeni objekat vinarije koji je predmet zahteva za ostvarivanje prava na podsticaje, odnosno objekat u kome je realizovana investicija u nabavku opreme, uređaja i mašina za proizvodnju vina koja je predmet zahteva, a koji se nalazi u svojini podnosioca zahteva;

3) upotrebna dozvola za izgrađeni objekat vinarije koji je predmet zahteva za ostvarivanje prava na podsticaje;

4) ugovor o zakupu, odnosno ustupanju na korišćenje bez naknade, objekta vinarije u kojem je realizovana investicija u nabavku nove opreme, uređaja i mašina za proizvodnju vina, overen od strane nadležnog organa, ako podnosilac zahteva koristi objekat vinarije na osnovu prava zakupa, odnosno korišćenja bez naknade;

5) izvod iz katastra nepokretnosti za zakupodavca, odnosno davaoca na korišćenje, ako podnosilac zahteva koristi objekat vinarije u kojem je realizovana investicija u nabavku nove opreme, uređaja i mašina za proizvodnju vina, na osnovu prava zakupa, odnosno ustupanja na korišćenje bez naknade, sa upisanim ugovorom o zakupu, odnosno korišćenju objekta u korist podnosioca zahteva kao jedinim teretom na predmetnoj nepokretnosti;

6) račun za izvršenu nabavku nove opreme, uređaja i mašina za proizvodnju vina, za izvršenu nabavku građevinskog materijala za izgradnju objekta vinarije, odnosno za izvršeni opšti trošak, u skladu sa ovim pravilnikom;

7) otpremnica za izvršenu nabavku nove opreme, uređaja i mašina za proizvodnju vina, odnosno međunarodni tovarni list, ako je podnosilac zahteva direktno izvršio uvoz predmeta investicije;

8) garantni list, odnosno izjava o saobraznosti za izvršenu nabavku nove opreme, uređaja i mašina za proizvodnju vina, odnosno izjava dobavljača da za predmetnu investiciju ne postoji obaveza izdavanja garantnog lista niti izjave o saobraznosti;

9) jedinstvena carinska isprava za izvršenu nabavku nove opreme, uređaja i mašina za proizvodnju vina, samo ako je podnosilac zahteva direktno izvršio uvoz predmeta investicije;

10) ugovor o građenju sa ovlašćenim izvođačem radova i građevinska knjiga, odnosno druga propisana dokumentaciju u skladu sa propisima kojima se uređuje planiranje i izgradnja, ako je predmet zahteva investicija u izgradnju objekta vinarije;

11) privremena i okončana situacija za izvršene radove na izgradnji objekta, ako je predmet zahteva investicija u izgradnju objekta vinarije;

12) izjava ovlašćenog izvođača radova i nadzornog organa da su vrste i količine materijala iz računa iz tačke 6) ovog stava ugrađene u objekat vinarije, ako je predmet zahteva investicija u izgradnju objekta vinarije, a podnosilac zahteva je sam izvršio nabavku materijala;

13) dokaz o izvršenom plaćanju realizovane prihvatljive investicije, i to potvrdu o izvršenom prenosu sredstava ili izvod, overene od strane banke.

Dokumentaciju iz stava 1. tač. 1), 4) i 7)-10) ovog člana, stava 2. tač. 2), 4) i 6) ovog člana i stava 3. tač. 1)-3) i 5) ovog člana, Uprava pribavlja po službenoj dužnosti u skladu sa zakonom kojim se uređuje opšti upravni postupak.

**Član 10**

Uverenja i potvrde koja se dostavljaju uz zahtev za ostvarivanje prava na podsticaja ne mogu biti starija od 30 dana od dana podnošenja zahteva.

Sva dokumenta koja se dostavljaju uz zahtev za ostvarivanje prava na podsticaje moraju da glase na podnosioca zahteva i prilažu se u originalu ili overenoj kopiji, ako ovim pravilnikom nije propisano drugačije.

Dokumenta na stranom jeziku moraju biti prevedena na srpski jezik od strane ovlašćenog sudskog prevodioca.

**Član 11**

Uprava vrši administrativnu obradu zahteva za ostvarivanje prava na podsticaje proverom podataka iz zahteva, dokumentacije priložene uz zahtev, kao i službenih evidencija.

Zahtev za ostvarivanje prava na podsticaje podnet od strane lica koje ne ispunjava uslove iz člana 5. ovog pravilnika, preuranjen i neblagovremen zahtev, zahtev sa dokumentacijom koja ne glasi na podnosioca zahteva, kao i svaki naredni zahtev istog podnosioca u periodu trajanja javnog poziva, Uprava odbacuje bez razmatranja.

**Član 12**

Direktor Uprave rešenjem utvrđuje pravo na korišćenje podsticaja i iznos podsticaja i nalaže isplatu podsticaja na namenski račun korisnika podsticaja upisan u Registar.

Rešenjem iz stava 1. ovog člana korisniku podsticaja za investicije koje nisu bile realizovane do dana podnošenja zahteva za ostvarivanje prava na podsticaje, određuje se rok u kome je dužan da u potpunosti realizuje odobrenu investiciju iz predračuna i Upravi podnese dokumentaciju kojom se dokazuje realizacija odobrene investicije.

Korisnik podsticaja iz stava 2. ovog člana dužan je da u potpunosti realizuje investiciju pod uslovima, na način i u roku određenim rešenjem kojim je odobreno korišćenje podsticaja i u tom roku Upravi dostavi dokumentaciju iz člana 9. stav 3. ovog pravilnika.

Rešenje iz stava 1. ovog člana sadrži i podatke o obavezama korisnika podsticaja u skladu sa zakonom kojim se uređuju podsticaji u poljoprivredi i ruralnom razvoju i ovim pravilnikom.

**Član 13**

Ako u roku za realizaciju investicije određenom rešenjem iz člana 12. stav 2. ovog pravilnika dobavljač prestane da postoji ili mu bude izrečena zabrana obavljanja delatnosti, lice kojem je utvrđeno pravo na korišćenje podsticaja može Upravi podneti zahtev za promenu dobavljača.

Uz zahtev za promenu dobavljača iz stava 1. ovog člana, lice kojem je utvrđeno pravo na korišćenje podsticaja dostavlja dokaz o prestanku rada, odnosno izricanju zabrane obavljanja delatnosti dobavljaču, kao i predračun drugog dobavljača.

Ako u roku za realizaciju investicije određenom rešenjem iz člana 12. stav 2. ovog pravilnika, dobavljač promeni delatnost ili prestane da vrši prodaju odobrenog predmeta investicije, lice kojem je utvrđeno pravo na korišćenje podsticaja može Upravi podneti zahtev za promenu dobavljača.

Uz zahtev za promenu dobavljača iz stava 3. ovog člana, lice kojem je utvrđeno pravo na korišćenje podsticaja dostavlja dokaz o promeni delatnosti dobavljača, odnosno izjavu dobavljača da je prestao da vrši prodaju odobrenog predmeta investicije, kao i predračun drugog dobavljača.

Ako u roku za realizaciju investicije dođe do poremećaja na tržištu usled kojeg dobavljač nije u mogućnosti da isporuči predmet investicije u skladu sa rešenjem iz člana 12. stav 2. ovog pravilnika, lice kojem je utvrđeno pravo na korišćenje podsticaja može Upravi podneti zahtev za promenu predmeta investicije iste vrste.

Uz zahtev za promenu predmeta investicije iz stava 5. ovog člana, lice kojem je utvrđeno pravo na korišćenje podsticaja dostavlja izjavu dobavljača da nije u mogućnosti da isporuči predmet investicije u skladu sa rešenjem iz člana 12. stav 2. ovog pravilnika, sa obrazloženjem poremećaja na tržištu u konkretnom slučaju, kao i ponudu dobavljača za drugi istovrsni predmet investicije.

Ako u roku za realizaciju investicije dođe do poremećaja na tržištu usled kojeg dobavljač nije u mogućnosti da isporuči predmet investicije u roku za realizaciju investicije utvrđenom rešenjem iz člana 12. stav 2. ovog pravilnika, lice kojem je utvrđeno pravo na korišćenje podsticaja može Upravi podneti zahtev za produžetak roka za realizaciju investicije.

Uz zahtev za produžetak roka za realizaciju investicije iz stava 7. ovog člana, lice kojem je utvrđeno pravo na korišćenje podsticaja dostavlja: izjavu dobavljača da nije u mogućnosti da isporuči predmet investicije u roku utvrđenom rešenjem iz člana 12. stav 2. ovog pravilnika, sa obrazloženjem poremećaja na tržištu u konkretnom slučaju.

Uprava vrši administrativnu obradu zahteva iz st. 1, 3, 5. i 7. ovog člana, proverom podataka iz zahteva, dokumentacije priložene uz zahtev kao i službenih evidencija.

Zahtev iz st. 1, 3, 5. i 7. ovog člana podnet od strane lica kojem nije utvrđeno pravo na korišćenje podsticaja, preuranjen i neblagovremen zahtev, zahtev poslat faksom, zahtev sa dokumentacijom koja ne glasi na podnosioca kojem je utvrđeno pravo na korišćenje podsticaja, Uprava odbacuje bez razmatranja.

Direktor Uprave rešenjem odobrava promenu dobavljača, odnosno promenu predmeta investicije, odnosno produžetak roka za realizaciju investicije.

Ako je vrednost novog predmeta investicije iz zahteva za promenu dobavljača, odnosno zahteva za promenu predmeta investicije, manja od vrednosti predmeta investicije utvrđene rešenjem iz člana 12. stav 2. ovog pravilnika, Uprava rešenjem iz stava 11. ovog člana nalaže podnosiocu zahteva da vrati višak novčanih sredstava.

Ako je vrednost novog predmeta investicije iz zahteva za promenu dobavljača, odnosno zahteva za promenu predmeta investicije, veća od vrednosti predmeta investicije utvrđene rešenjem iz člana 12. stav 2. ovog pravilnika, rešenjem iz stava 11. ovog člana ne može se odobriti dodatni iznos podsticaja.

**Član 14**

Ako usled promenjenih okolnosti lice kojem je utvrđeno pravo na korišćenje podsticaja nije u mogućnosti da realizuje investiciju u skladu sa rešenjem iz člana 12. stav 2. ovog pravilnika, odnosno rešenjem iz člana 13. ovog pravilnika, može pre isteka roka za realizaciju investicije Upravi podneti zahtev za povraćaj isplaćenih novčanih sredstava.

Uz zahtev iz stava 1. ovog člana lice kojem je utvrđeno pravo na korišćenje podsticaja dostavlja dokaze kojima se čini verovatnim nastupanje promenjenih okolnosti usled kojih nije u mogućnosti da realizuje investiciju u skladu sa rešenjem iz člana 12. stav 2. ovog pravilnika, odnosno rešenjem iz člana 13. ovog pravilnika.

Zahtev iz stava 1. ovog člana podnet od strane lica kojem nije utvrđeno pravo na korišćenje podsticaja, preuranjen i neblagovremen zahtev, kao i zahtev poslat faksom, Uprava odbacuje bez razmatranja.

Direktor Uprave rešenjem odobrava povraćaj isplaćenih sredstava sa instrukcijama za uplatu i rokom za uplatu koji je 15 dana od dana prijema rešenja.

Lice kojem je utvrđeno pravo na korišćenje podsticaja koje vrati novčana sredstva u skladu sa rešenjem iz stava 4. ovog člana, ne snosi pravne posledice nepridržavanja obaveza korisnika podsticaja u skladu sa zakonom kojim se uređuje poljoprivreda i ruralni razvoj.

**Član 15**

Korisnik podsticaja namenski koristi, ne otuđuje i ne omogućava drugom licu korišćenje predmeta podsticaja u roku od pet godina od dana izdavanja računa za nabavku opreme, uređaja i mašina za proizvodnju vina, odnosno od dana izdavanja upotrebne dozvole za izgrađeni objekat vinarije i pridržava se drugih obaveza korisnika podsticaja, u skladu sa zakonom kojim se uređuju podsticaji u poljoprivredi i ruralnom razvoju i ovim pravilnikom.

Otuđenjem predmeta podsticaja iz stava 1. ovog člana ne smatra se gubitak svojstva preduzetnika i nastavak obavljanja delatnosti u formi privrednog društva, u skladu sa zakonom kojim se uređuju privredna društva.

**Član 16**

Podsticaji se utvrđuju u procentualnom iznosu od vrednosti prihvatljive investicije umanjene za iznos sredstava na ime poreza na dodatu vrednost, u skladu sa zakonom kojim se uređuju podsticaji u poljoprivredi i ruralnom razvoju, odnosno posebnim propisom kojim se uređuje raspodela podsticaja u poljoprivredi i ruralnom razvoju.

Ako je korisnik podsticaja sam izvršio uvoz predmeta investicije, vrednost prihvatljive investicije iz stava 1. ovog člana predstavlja statistička vrednost robe u dinarima utvrđena u jedinstvenoj carinskoj ispravi.

Maksimalni iznosi podsticaja po pojedinoj vrsti podsticaja jesu:

1) za investicije u izgradnju objekata vinarije - 30.000.000 dinara;

2) za nabavku nove opreme, uređaja i mašina u funkciji proizvodnje vina - 10.000.000 dinara;

3) za opšte troškove - 1.000.000 dinara.

Najviši ukupni iznos podsticaja koji korisnik podsticaja može da ostvari u jednoj kalendarskoj godini je 41.000.000 dinara.

V ZAVRŠNE ODREDBE

**Član 17**

Zahtevi za ostvarivanje prava na podsticaje podneti do dana stupanja na snagu ovog pravilnika rešavaće se u skladu sa propisom koji je bio na snazi u vreme njihovog podnošenja.

**Član 18**

Danom stupanja na snagu ovog pravilnika prestaje da važi Pravilnik o podsticajima za investicije u preradu i marketing poljoprivrednih i prehrambenih proizvoda i proizvoda ribarstva za nabavku opreme u sektoru mleka, mesa, voća, povrća, vina, piva i jakih alkoholnih pića ("Službeni glasnik RS", br. 35/19 i 25/20) u delu koji se odnosi na podsticaje podrške programu za investicije u proizvodnju vina.

**Član 19**

Ovaj pravilnik stupa na snagu narednog dana od dana objavljivanja u "Službenom glasniku Republike Srbije".

**Prilog 1**

**SPISAK GRADSKIH NASELJENIH MESTA**

|  |  |  |
| --- | --- | --- |
| Red. br. | Naziv opštine grada | Naziv naseljenog mesta |
| 1. | Beograd | Beli Potok |
| 2. | Beograd | Pinosava |
| 3. | Beograd | Grocka |
| 4. | Beograd | Dobanovci |
| 5. | Beograd | Surčin |
| 6. | Beograd | Lazarevac |
| 7. | Beograd | Mladenovac (varoš) |
| 8. | Beograd | Obrenovac |
| 9. | Beograd | Borča |
| 10. | Beograd | Ovča |
| 11. | Beograd | Sopot |
| 12. | Beograd | Ostružnica |
| 13. | Beograd | Pećani |
| 14. | Beograd | Rucka |
| 15. | Beograd | Umka |
| 16. | Beograd | Beograd (Voždovac) |
| 17. | Beograd | Beograd (Vračar) |
| 18. | Beograd | Beograd (Zvezdara) |
| 19. | Beograd | Beograd (Zemun) |
| 20. | Beograd | Beograd (Novi Beograd) |
| 21. | Beograd | Beograd (Palilula) |
| 22. | Beograd | Beograd (Rakovica) |
| 23. | Beograd | Beograd (Savski venac) |
| 24. | Beograd | Beograd (Stari grad) |
| 25. | Beograd | Beograd (Čukarica) |
| 26. | Bačka Topola | Bačka Topola |
| 27. | Subotica | Palić |
| 28. | Subotica | Subotica |
| 29. | Žitište | Žitište |
| 30. | Zrenjanin | Zrenjanin |
| 31. | Novi Bečej | Novi Bečej |
| 32. | Sečanj | Jaša Tomić |
| 33. | Ada | Ada |
| 34. | Ada | Mol |
| 35. | Kanjiža | Kanjiža |
| 36. | Kikinda | Kikinda |
| 37. | Novi Kneževac | Novi Kneževac |
| 38. | Senta | Senta |
| 39. | Čoka | Čoka |
| 40. | Alibunar | Alibunar |
| 41. | Alibunar | Banatski Karlovac |
| 42. | Bela Crkva | Bela Crkva |
| 43. | Vršac | Vršac |
| 44. | Kovačica | Kovačica |
| 45. | Kovin | Kovin |
| 46. | Opovo | Opovo |
| 47. | Pančevo | Kačarevo |
| 48. | Pančevo | Pančevo |
| 49. | Pančevo | Starčevo |
| 50. | Apatin | Apatin |
| 51. | Kula | Kula |
| 52. | Kula | Crvenka |
| 53. | Odžaci | Odžaci |
| 54. | Sombor | Sombor |
| 55. | Bač | Bač |
| 56. | Bačka Palanka | Bačka Palanka |
| 57. | Bački Petrovac | Bački Petrovac |
| 58. | Beočin | Beočin |
| 59. | Bečej | Bečej |
| 60. | Žabalj | Žabalj |
| 61. | Srbobran | Srbobran |
| 62. | Sremski Karlovci | Sremski Karlovci |
| 63. | Temerin | Bački Jarak |
| 64. | Temerin | Temerin |
| 65. | Titel | Titel |
| 66. | Vrbas | Vrbas |
| 67. | Novi Sad | Novi Sad |
| 68. | Novi Sad | Petrovaradin |
| 69. | Novi Sad | Sremska Kamenica |
| 70. | Novi Sad | Futog |
| 71. | Inđija | Inđija |
| 72. | Irig | Irig |
| 73. | Ruma | Ruma |
| 74. | Sremska Mitrovica | Mačvanska Mitrovica |
| 75. | Sremska Mitrovica | Sremska Mitrovica |
| 76. | Stara Pazova | Stara Pazova |
| 77. | Šid | Šid |
| 78. | Krupanj | Krupanj |
| 79. | Loznica | Banja Koviljača |
| 80. | Loznica | Loznica |
| 81. | Mali Zvornik | Mali Zvornik |
| 82. | Šabac | Šabac |
| 83. | Valjevo | Valjevo |
| 84. | Valjevo | Divčibare |
| 85. | Lajkovac | Lajkovac (varoš) |
| 86. | Ljig | Belanovica |
| 87. | Ljig | Ljig |
| 88. | Mionica | Mionica (varošica) |
| 89. | Ub | Ub |
| 90. | Velika Plana | Velika Plana |
| 91. | Smederevo | Smederevo |
| 92. | Smederevska Palanka | Smederevska Palanka |
| 93. | Veliko Gradište | Veliko Gradište |
| 94. | Kučevo | Kučevo |
| 95. | Petrovac na Mlavi | Petrovac na Mlavi |
| 96. | Požarevac | Kostolac |
| 97. | Požarevac | Požarevac |
| 98. | Aranđelovac | Aranđelovac |
| 99. | Kragujevac | Kragujevac |
| 100. | Rača | Rača |
| 101. | Topola | Topola (varošica) |
| 102. | Lapovo | Lapovo (varošica) |
| 103. | Despotovac | Despotovac |
| 104. | Despotovac | Resavica |
| 105. | Paraćin | Paraćin |
| 106. | Jagodina | Jagodina |
| 107. | Svilajnac | Svilajnac |
| 108. | Ćuprija | Ćuprija |
| 109. | Bor | Bor |
| 110. | Kladovo | Brza Palanka |
| 111. | Kladovo | Kladovo |
| 112. | Majdanpek | Donji Milanovac |
| 113. | Majdanpek | Majdanpek |
| 114. | Negotin | Negotin |
| 115. | Boljevac | Bogovina |
| 116. | Boljevac | Boljevac |
| 117. | Zaječar | Zaječar |
| 118. | Knjaževac | Knjaževac |
| 119. | Sokobanja | Sokobanja |
| 120. | Arilje | Arilje |
| 121. | Bajina Bašta | Bajina Bašta |
| 122. | Kosjerić | Kosjerić (varoš) |
| 123. | Nova Varoš | Nova Varoš |
| 124. | Požega | Požega |
| 125. | Priboj | Priboj |
| 126. | Prijepolje | Prijepolje |
| 127. | Sjenica | Sjenica |
| 128. | Čajetina | Zlatibor |
| 129. | Užice | Sevojno |
| 130. | Užice | Užice |
| 131. | Gornji Milanovac | Gornji Milanovac |
| 132. | Ivanjica | Ivanjica |
| 133. | Lučani | Guča (varošica) |
| 134. | Lučani | Lučani (varošica) |
| 135. | Čačak | Čačak |
| 136. | Vrnjačka Banja | Vrnjačka Banja |
| 137. | Kraljevo | Kraljevo |
| 138. | Kraljevo | Mataruška Banja |
| 139. | Kraljevo | Ribnica |
| 140. | Novi Pazar | Novi Pazar |
| 141. | Raška | Baljevac |
| 142. | Raška | Jošanička Banja |
| 143. | Raška | Raška |
| 144. | Tutin | Tutin |
| 145. | Aleksandrovac | Aleksandrovac |
| 146. | Brus | Brus |
| 147. | Kruševac | Kruševac |
| 148. | Trstenik | Trstenik |
| 149. | Ćićevac | Ćićevac |
| 150. | Aleksinac | Aleksinac |
| 151. | Aleksinac | Aleksinački Rudnik |
| 152. | Svrljig | Svrljig |
| 153. | Niš | Niška Banja |
| 154. | Niš | Niš (Pantelej) |
| 155. | Niš | Niš (Crveni krst) |
| 156. | Niš | Niš (Medijana) |
| 157. | Niš | Niš (Palilula) |
| 158. | Blace | Blace |
| 159. | Kuršumlija | Kuršumlija |
| 160. | Kuršumlija | Kuršumlijska Banja |
| 161. | Prokuplje | Prokuplje |
| 162. | Babušnica | Babušnica |
| 163. | Bela Palanka | Bela Palanka |
| 164. | Dimitrovgrad | Dimitrovgrad |
| 165. | Pirot | Pirot |
| 166. | Vlasotince | Vlasotince |
| 167. | Lebane | Lebane |
| 168. | Leskovac | Vučje |
| 169. | Leskovac | Grdelica (varoš) |
| 170. | Leskovac | Leskovac |
| 171. | Medveđa | Medveđa |
| 172. | Medveđa | Sijarinska Banja |
| 173. | Bosilegrad | Bosilegrad |
| 174. | Bujanovac | Bujanovac |
| 175. | Vladičin Han | Vladičin Han |
| 176. | Surdulica | Surdulica |
| 177. | Surdulica | Belo Polje |
| 178. | Vranje | Vranje |
| 179. | Vranje | Vranjska Banja |
| 180. | Glogovac | Glogovac |
| 181. | Kačanik | Kačanik |
| 182. | Kosovo Polje | Kosovo Polje |
| 183. | Lipljan | Lipljan |
| 184. | Obilić | Obilić |
| 185. | Podujevo | Podujevo |
| 186. | Priština | Priština |
| 187. | Uroševac | Uroševac |
| 188. | Dečani | Dečane |
| 189. | Đakovica | Đakovica |
| 190. | Istok | Banja |
| 191. | Istok | Istok |
| 192. | Klina | Klina |
| 193. | Peć | Peć |
| 194. | Orahovac | Orahovac |
| 195. | Prizren | Prizren |
| 196. | Suva Reka | Suva Reka |
| 197. | Gora | Dragaš |
| 198. | Vučitrn | Vučitrn |
| 199. | Leposavić | Leposavić |
| 200. | Leposavić | Lešak |
| 201. | Kosovska Mitrovica | Kosovska Mitrovica |
| 202. | Zvečan | Zvečan |
| 203. | Vitina | Vitina |
| 204. | Gnjilane | Gnjilane |
| 205. | Kosovska Kamenica | Kosovska Kamenica |

**Prilog 2**

**LISTA PRIHVATLJIVIH INVESTICIJA I TROŠKOVA U SEKTORU PROIZVODNJE VINA**

|  |
| --- |
| 1. OPŠTI TROŠAK |
| 1.1. Troškovi za pripremu građevinskog projekta i tehničke dokumentacije za izgradnju objekta vinarije  1.2. Troškovi za izradu tehničko-tehnološkog projekta vinarije |
| 2. TROŠKOVI IZGRADNJE OBJEKTA I NABAVKE NOVE OPREME |
| 2.1. TROŠKOVI IZGRADNJE OBJEKTA VINARIJE |
| 2.1.1. Izgradnja objekata za preradu grožđa, odnosno proizvodnju vina uključujući i objekat/prostor za: skladištenje vina/vinskih proizvoda i aromatizovanih proizvoda na bazi vina; analizu grožđa i vina; skladištenje ambalaže, repromaterijala i enoloških sredstava uključujući i instalaciju ventilacije, klimatizacije, grejanja i prevenciju zagađenja vazduha; protivpožarne rezervoare i hidrantsku mrežu; prateće energetske objekte uključujući i izgradnju sistema za snabdevanje vodom (uključujući bunare), gasom, strujom (uključujući korišćenje generatora) i kanalizacioni sistem |
| 2.1.2. Izgradnja upravne zgrade sa pratećim objektima (kancelarije, laboratorije, prostorija za senzornu evakuaciju i karakterizaciju vina/degustacionih sala; prostorije za odmor radnika, prostorije za presvlačenje i sanitarne prostorije, skladište za sredstva za čišćenje, pranje i dezinfekciju) |
| 2.1.3. Izgradnja objekata za preradu otpada iz proizvodnje i tretman otpadnih voda, upravljanje otpadom i prevenciju zagađenja vazduha |
| 2.1.4. Izgradnja postrojenja za proizvodnju električne i toplotne energije iz obnovljivih izvora za sopstveno korišćenje: solarne energije, energije vetra, biomase, biogasa, geotermalne energije i drugih vidova obnovljivih izvora energije, uključujući povezivanje postrojenja na distributivnu mrežu |
| 2.1.5. Izgradnja unutrašnje putne mreže i parking mesta u okviru prostora u vlasništvu proizvođača vina |
| 2.2. TROŠKOVI NABAVKE NOVE OPREME, UREĐAJA I MAŠINA U FUNKCIJI PROIZVODNJE VINA |
| 2.2.1. Oprema i uređaji za prijem, pakovanje i obeležavanje stonog grožđa i druga specijalizovana oprema |
| 2.2.2. Oprema za veštačku ventilaciju, klimatizaciju, hlađenje i grejanje, protivpožarnu zaštitu objekata za skladištenje |
| 2.2.3. Mašine i uređaji za prevoz u krugu objekta u skladu sa zahtevima projekta |
| 2.2.4. Inoks sudovi za vino, vinifikatori sudovi (oprema) za vinifikaciju, fermentaciju i čuvanje i univerzalne posude za vino i aromatizovane proizvode na bazi vina |
| 2.2.5. Uređaji za kontrolisanu fermentaciju i hladnu stabilizaciju vina (kontrolu temperature), uključujući kompjuterizovani softver |
| 2.2.6. Parni generatori za sterilizaciju opreme i sudova i uređaji za pranje |
| 2.2.7. Oprema za skladištenje, mešanje, naknadnu negu i odležavanje vina uključujući mikrooksigenatore, drvene sudove i buriće za barikiranje |
| 2.2.8. Mašine i oprema za preradu grožđa, oprema za fermentaciju/vinifikaciju, oprema za proizvodnju vina (tretman vina i šire), oprema za tehnologiju vezanu za penušava vina Filteri, muljače, pneumatske prese, pumpe, centrifugalni separatori, sistemi za ubacivanje azota i druga oprema |
| 2.2.9. Oprema za kondicioniranje (punjenje, etiketiranje, pakovanje) uključujući linije za punjenje i etiketiranje uz odgovarajuću opremu, punilice, etiketirke i čepilice i druga oprema |
| 2.2.10. Oprema za transport u sklopu vinarije (palete za boce, kontejneri, postolja za drvenu barik burad, oprema za okretanje boca i ostala oprema, kao i softver za upravljanje vinarijama |
| 2.2.11. Oprema i uređaji za tretman otpadnih voda (fizički, hemijski i biološki tretman), upravljanje otpadom i sprečavanje zagađenja vazduha |
| 2.2.12.Oprema za prevenciju zagađenja vazduha i obnavljanje rastvarača |
| 2.2.13. Oprema za pranje, dezinfekciju i higijensko sušenje ruku u operativnim objektima i sanitarnim prostorijama (uključujući tuševe), oprema za prostorije za smeštaj garderobe, oprema za čišćenje, pranje i dezinfekciju odeće i obuće |
| 2.2.14. Laboratorijska oprema i uređaji, isključujući staklene posude (integralni deo projekta) |
| 2.2.15. Uređaji i oprema za preradu nus proizvoda poreklom od grožđa (isključujući destilate) |
| 2.2.16. Investicije u instalacije za proizvodnju električne i toplotne energije iz obnovljivih izvora energije za sopstveno korišćenje: solarne energije, energije vetra, biomase, biogasa, geotermalne energije i drugih vidova obnovljivih izvora energije uključujući povezivanje postrojenja na distributivnu mrežu |
| 2.2.17. Investicije u tehnologije koje doprinose energetskoj efikasnosti i zaštiti životne sredine |

**Obrazac 1**

**ZAHTEV  
ZA OSTVARIVANJE PRAVA NA PODSTICAJE ZA INVESTICIJE U PRERADU I MARKETING POLJOPRIVREDNIH I PREHRAMBENIH PROIZVODA U SEKTORU PROIZVODNJE VINA ZA \_\_\_\_\_\_\_\_\_\_ GODINU**

|  |  |
| --- | --- |
| 1. Podaci o podnosiocu zahteva | |
| Kategorija podnosioca zahteva (zaokružiti) | 1) preduzetnik 2) privredno društvo 3) zemljoradnička zadruga 4) zadužbina |
| *Za podnosioca zahteva u svojstvu preduzetnika:* | |
| Poslovno ime preduzetnika |  |
| JMBG podnosioca zahteva | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |  | |
| Matični broj | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |  | |
| Poreski identifikacioni broj | |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | |  | |
| *Za podnosioca zahteva u svojstvu privrednog društva, zemljoradničke zadruge i zadužbine:* | |
| Poslovno ime pravnog lica |  |
| Ime i prezime odgovornog lica u pravnom licu |  |
| JMBG odgovornog lica u pravnom licu | |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  |  | |  | |
| Matični broj | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | |  |  |  |  |  |  |  |  | |  | |
| Poreski identifikacioni broj | |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  | | --- | --- | --- | --- | --- | --- | --- | --- | --- | |  |  |  |  |  |  |  |  |  | |  | |
| U skladu sa zakonom kojim se uređuje računovodstvo, pravno lice je razvrstano na: | 1) mikro 2) malo |
| *Svi podnosioci zahteva:* | |
| Broj poljoprivrednog gazdinstva | |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  |  |  | |  | |
| Naziv i sedište udruženja proizvođača grožđa i vina sa oznakom geografskog porekla čiji je član podnosilac zahteva |  |
| Mesto u kome se nalazi objekat vinarije koji je predmet zahteva | Opština: |
| Vinogradarski rejon: |
| Mesto: |
| Katastarska opština: |
| Broj katastarske parcele: |
| Telefon/faks |  |
| E-mail |  |

|  |  |  |  |  |
| --- | --- | --- | --- | --- |
| II. Podaci o investicijama koje nisu realizovane do dana podnošenja zahteva | | | | |
| BR. | Predmet investicije (Opis i šifra iz Priloga) | Broj i datum izdavanja ponude | Dobavljač (naziv i sedište) | Iznos u RSD bez PDV |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| III. Podaci o investicijama koje su u potpunosti realizovane do dana podnošenja zahteva | | | | |
| BR. | Predmet investicije (Opis i šifra iz Priloga) | Broj i datum izdavanja računa | Dobavljač (naziv i sedište) | Iznos u RSD bez PDV |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |
| --- |
| IV. Izjava podnosioca zahteva |
| Ovim potvrđujem pod punom zakonskom, moralnom, materijalnom, krivičnom i svakom drugom odgovornošću, da podnosilac ovog zahteva:  1) nema evidentiranih dospelih neizmirenih dugovanja prema ministarstvu nadležnom za poslove poljoprivrede, po osnovu ranije ostvarenih podsticaja, subvencija i kredita;  2) za investiciju za koju podnosi zahtev ne koristi podsticaje po nekom drugom osnovu (subvencije, podsticaji, donacije), odnosno da ista investicija nije predmet drugog postupka za korišćenje podsticaja, osim podsticaja u skladu sa posebnim propisom kojim se uređuje kreditna podrška registrovanim poljoprivrednim gazdinstvima;  3) je izmirio dospele obaveze po osnovu javnih prihoda;  4) dobavljač i podnosilac zahteva ne predstavljaju povezana lica pri čemu se povezanim licima smatraju: nosilac i članovi porodičnog poljoprivrednog gazdinstva, supružnici, vanbračni partneri, krvni srodnici u pravoj liniji, krvni srodnici u pobočnoj liniji zaključno sa trećim stepenom srodstva, srodnici po tazbini do drugog stepena srodstva, usvojilac i usvojenik, lica između kojih je izvršen prenos upravljačkih prava i lica koja su povezana u smislu zakona kojim se uređuje porez na dobit pravnih lica. |
| V. Potpis podnosioca zahteva |
| Pod punom zakonskom, moralnom, materijalnom, krivičnom i svakom drugom odgovornošću IZJAVLJUJEM da sam pre popunjavanja obrasca isti pažljivo pročitao i razumeo, kao i da su svi navedeni podaci tačni.  U \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ godine.     |  |  |  | | --- | --- | --- | | Naziv i sedište podnosioca zahteva: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | |  | (popuniti čitko štampanim slovima) |  |      |  |  |  | | --- | --- | --- | | Ime i prezime odgovornog lica podnosioca: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | |  | (popuniti čitko štampanim slovima) |  |     \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis odgovornog lica podnosioca zahteva |

*Napomena*: Čitko popunjen i potpisan obrazac zahteva sa propisanom dokumentacijom dostavlja se u zatvorenoj koverti, na adresu: Ministarstvo poljoprivrede, šumarstva i vodoprivrede - Uprava za agrarna plaćanja, 11050 Beograd, Bulevar kralja Aleksandra 84, sa naznakom: *"Zahtev za ostvarivanje prava na podsticaje za investicije u preradu i marketing poljoprivrednih i prehrambenih proizvoda u sektoru proizvodnje vina za \_\_\_\_\_\_\_\_\_ godinu*".

**Obrazac 2**

**TABELA ČLANOVA ZADRUGE**

Naziv i sedište zemljoradničke zadruge: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podaci o najmanje pet članova zadruge koji su upisani u Registar kao nosioci ili članovi pet različitih komercijalnih porodičnih poljoprivrednih gazdinstava u aktivnom statusu:

|  |  |  |  |  |  |  |
| --- | --- | --- | --- | --- | --- | --- |
| Redni broj | Ime i prezime člana zadruge | Datum rođenja | Broj poljoprivrednog gazdinstva | Pol | Adresa stanovanja | Potpis |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |
| 5. |  |  |  |  |  |  |

|  |  |  |
| --- | --- | --- |
| Mesto i datum: |  | Potpis odgovornog lica |
| \_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |